विदेश जाने चाहना हुँदा पनि उनी जान सकेनन् । भन्छन्, ‘अरब जाने मन त थियो । तर, म गरिब मान्छ, कहाँबाट एक–डेढ लाख ल्याउने ?’ फुदनको सम्पत्तिको नाममा अब विमलीदेवी अनि सानो छोरा मात्रै छन् । काम गरेर सबैभन्दा पहिला जग्गा किन्ने उनको धोको छ । अहिले पुख्र्यौली जमिनदारको १० कठ्ठा जग्गामा धान रोपेका छन् । पाकिसकेपछि आधा जमिनदारले राख्छन् र आधा फुदनको भागमा आउँछ । त्यसले वर्षभरि धान्नुपर्ने हुन्छ । उनी काम खोजेर हिँड्छन् र साथीहरूसँगै ज्यालामजदुरी गर्छन् ।
